Funktionsbeskrivelse for Teamkoordinator, Bostedet Neptunvej 

Formål
Teamkoordinatoren understøtter den daglige faglige kvalitet, koordinering og implementering af beslutninger i afdelingen.
Teamkoordinatoren er ikke leder og har ikke personaleansvar. Personaleledelse, arbejdsmiljøledelse og alle personalesager varetages af afdelingslederen.

Teamkoordinatorens ansvar
Faglig koordinering
Teamkoordinatoren:
· Understøtter den faglige retning, som afdelingslederen har fastsat
· Bidrager til implementering af pædagogiske metoder og indsatser
· Understøtter anvendelsen af KRAP og LA2U i daglig praksis
· Er opsøgende på faglige udfordringer og understøtter faglig sparring i teams
· Bidrager til oplæring af nye medarbejdere og sidemandsoplæring af kolleger
· Deltager i borgerplansmøder

Drift og planlægning
Teamkoordinatoren:
· Koordinerer den daglige drift i afdelingen 
· Deltager i overlap og sikrer formidling af relevante oplysninger
· Koordinerer praktiske opgaver ved aktiviteter, ture, kolonier, ferier og lignende
· Varetager opgaver i Sensum og planmodul efter aftale med afdelingslederen
· Deltager i det aftalte rul ved café, morgenoptag og øvrige driftsopgaver

Implementering og opfølgning
Teamkoordinatoren:
· Følger på afdelingslederens vegne op på aftalte indsatser og arbejdsgange og gør opmærksom på behov for ledelsesmæssig handling
· Understøtter medarbejdernes korrekte og rettidige dokumentation samt orienterer afdelingslederen ved udfordringer eller mangler
· Planlægger og deltager i lokale netværksmøder efter aftale med afdelingslederen
· Forbereder faglige temaer og emner til personalemøder til beslutning og prioritering hos afdelingslederen
· Understøtter det daglige samarbejde med pårørende og tværgående samarbejdspartnere inden for de rammer, som afdelingslederen fastsætter

Beslutningskompetence
Teamkoordinatoren kan:
· Planlægge den praktiske gennemførelse af besluttede indsatser
· Koordinere og fordele konkrete opgaver i arbejdsfællesskabet
· Følge op på aftaler og deadlines
· Iværksætte faglig sparring og nødvendig oplæring

Samarbejde med afdelingsleder
Teamkoordinatoren har løbende koordinering med afdelingslederen for at sikre fælles retning, ensartet praksis og opfølgning på faglige og driftsmæssige opgaver.
Uenigheder om retning, prioritering eller implementering afklares altid med afdelingslederen.

Fagligt og koordinerende ansvar
Teamkoordinatoren har et særligt ansvar for at understøtte, at:
· Faglige beslutninger omsættes til praksis
· Dokumentationen er rettidig og af høj kvalitet
· KRAP og LA2U anvendes aktivt i hverdagen
· Nye medarbejdere får en struktureret introduktion
· Opgaver og aktiviteter gennemføres koordineret og planmæssigt
· Samarbejdet i og på tværs af afdelinger fungerer konstruktivt

